《题袁寅亮进士所藏袁安卧雪图》
元代·郭钰

大雪僵眠呼不起，锦袍公子何由至。苦寒未可更干人，斯言便尔含春意。

他日登庸勋业崇，素心已见卑微中。党家歌舞拥炉红，欢娱一晌寒烟空。

画史经营自风致，琪树琼花照天地。旧家青毡君勿忘，公侯子孙当复始。

作者简介：（公元一三一六年至？年）字彦章，吉水人。生于元仁宗延佑三年，卒年不详，年在六十岁以外。元末遭乱，隐居不仁。明初，以茂才徵辞疾不就。钰生平转侧兵戈，为诗多愁苦之辞；著有静思集十卷，《四库总目》于当时盗贼残破郡邑事实，言之确凿，足补史传之阙。